สวัสดีครับคุณ ผมคลำพบก้อนตามร่างกายหลายจุด - ต้นขา ทั้งสองข้าง - ท้องแขน - แถวซี่โครงฝั่งซ้าย - แถวๆ ท้องด้านซ้าย เจอมาประมาณ 2-3 ปีแล้วครับ ทุกก้อนไม่ขยายขึ้น บางก้อนก็กดเจ็บ บางก้อนก็ไม่เจ็บ ผมไปตรวจร่างกาย อัลตร้าซาวด์ช่องท้องบน-ล่าง คุณบอกว่าร่างกายทั่วไปปกติทุกอย่าง ผมเลยมีปัญหาจะเรียนถามคุณดีงนี้ครับ ไม่ทราบว่าก้อนเนื้อที่ผมคลำพบคือก้อนอะไรอ่ะครับ แล้วถ้ามันไม่ขยายจะเป็นก้อนเนื้อร้าย หรือ ก้อนไขมัน อ่ะครับ พอดีเคยถามคุณแบบผ่านๆ แล้วคุณบอกว่าเป็นก้อนไขมัน การอัลตร้าซาวด์ สามารถตรวจพบก้อนเนื้อต่างๆ ภายในหรือไม่ครับ เพราะผลอัลตราซาวด์ของผมคุณไม่ได้แจ้งสิ่งผิดปกติอ่ะครับ ขอบครับ
สวัสดีค่ะ ก้อนที่สามารถคลำได้ใต้ผิวหนังดังกล่าว อาจเป็น1.ก้อนเนื้องอกธรรมดาของผิวหนังและเนื้อเยื่อเกี่ยวพัน ซึ่งมีหลายชนิด แต่ที่พบได้บ่อย คือ ก้อนไขมัน (lipoma) ซึ่งมักคลำได้นิ่ม อาจขยับได้เล็กน้อย มักไม่เจ็บหรือปวด แต่หากก้อนไปกดโดนเส้นประสาทขนาดเล็ก ก็อาจทำให้ปวดได้ โดยส่วนใหญ่มักจะพบเพียงก้อนเดียว แต่บางครั้งอาจพบหลายๆ ก้อน จำนวนมากกระจายทั่วร่างกายได้ ซึ่งมีสาเหตุจากพันธุกรรม (familial multiple lipomatosis) หรือเป็นโรค Madelung disease (multiple symmetric lipomatosis) ที่สัมพันธ์กับการดื่มแอลกอฮอล์มากไปส่วนก้อนเนื้องอกชนิดอื่นๆ ที่อาจพบได้หลายๆ ก้อน เช่น neurofibroma (เนื้องอกของเซลล์หุ้มเส้นประสาท) หากมีหลายก้อน จะเกิดจากโรคท้าวแสนปม, leiomyoma (ก้อนเนื้องอกของกล้ามเนื้อเรียบ) การพบมีหลายก้อนมักมีสาเหตุจากโรคทางพันธุกรรม เช่น hereditary leiomyomatosis โดยนอกจากจะพบก้อนเนื้อตามผิวหนังแล้ว จะพบภายในอวัยวะในช่องท้องและสัมพันธ์กับการเกิดมะเร็งที่ไต2. ก้อนมะเร็งของผิวหนังและเนื้อเยื่อเกี่ยวพัน เช่น ก้อนมะเร็งของไขมัน (liposarcoma), มะเร็งหลอดเลือด (angiosarcoma), synovial sarcoma เป็นต้น แต่ก้อนเหล่านี้มักโตเร็ว มีการทำลายเนื้อใกล้เคียง ดังนั้นหากเป็นมา 2-3 ปีแล้ว โดยที่ก้อนไม่โตขึ้น ก็ไม่น่าใช่มะเร็งค่ะ3. ก้อนมะเร็งที่กระจายมาจากอวัยวะอื่นๆ เช่น ปอด ลำไส้ เป็นต้น ซึ่งหากเป็นมา 2-3 ปี ย่อมต้องมีอาการต่างๆ ปรากฎชัดเจนดังนั้นก้อนเนื้องอกใต้ผิวหนังของ จึงน่าจะเป็นก้อนเนื้องอกไขมันค่ะ ซึ่งแทบไม่พบความสัมพันธ์ในการเกิดโรคมะเร็งใดๆการทำอัลตราซาวด์ช่องท้อง สามารถตรวจหาความผิดปกติของอวัยวะต่างๆ ได้แก่ ตับ ม้าม ถุงน้ำดี ไต กระเพาะปัสสาวะ ต่อมลูกหมาก มดลูกและรังไข่ (ในผู้หญิง) ได้ โดยสามารถตรวจหาก้อนเนื้อหรือมะเร็งที่มีขนาดพอที่จะมองเห็นได้ แต่หากก้อนเนื้อมีขนาดเล็กมาก ๆ ก็มีโอกาสมองไม่เห็น แต่ก้อนที่มีขนาดเล็กก็มักไม่ใช่มะเร็ง นอกจากตรวจดูก้อนเนื้อแล้ว ยังสามารถให้การวินิจฉัยโรคอื่นๆ ได้อีก เช่น ตับแข็ง ต่อมลูกหมากโต นิ่ว เป็นต้น แต่มีบางอวัยวะที่การทำอัลตราซาวน์จะไม่สามารถตรวจได้ ได้แก่ กระเพาะอาหาร ลำไส้เล็กและลำไส้ใหญ่